Nokia Lumia 620

Nokia Lumia 620 on Nokian valmistama älypuhelin. Sen julkisti Nokia 5. joulukuuta 2012. Puhelin oli 21. maaliskuuta 2013 myyntiin tullessaan edullisin Nokian Windows Phone 8 -puhelin. Sen veroton myyntihinta oli noin 190 euroa ja verollisena hinta asettui hieman alle 250 euroon.http://mobiili.fi/2013/03/05/nokialta-kolmas-windows-phone-8-puhelin-suomeen-edullisempi-lumia-620/http://www.mobilegazette.com/nokia-lumia-620-12x12x05.htm Nokian aiemmat korkeamman hintaluokan Windows Phone 8 -mallit ovat Lumia 820 ja lippulaivamalli Lumia 920. Lumia 620 on seuraaja Lumia 610 -mallille. 

 Värivaihtoehdot 

Lumia 620 tuli saataville kuudessa eri värissä, jotka ovat valkoinen, vihreä, syaani, magenta, keltainen ja musta. Puhelimen kuoret käyttävät dual-shot-tekniikkaa, jossa perusvärin päällä on toinen läpikuultava polykarbonaattikerros, joka mahdollistaa erilaiset väriyhdistelmät, kuten keltaisen ja syaanin värin yhdistämällä saadun limenvihreän.http://aani.nokia.fi/2012/12/05/nokia_lumia_620/  Polykarbonaatti materiaalina tarjoaa puhelimen kuoriin täyteläiset värit, minkä lisäksi se on kestävä ja läpivärjätty materiaali. Tämän ansiosta esimerkiksi puhelimeen tulleet naarmut eivät kuluta väriä pois.http://aani.nokia.fi/2012/10/04/katsaus-nokian-materiaalien-maailmaan/ 

 IP54-suojakuoret 

Normaalien vaihtokuorien lisäksi Nokia toi lisävarusteena myyntiin IP54-sertifioidut suojakuoret. Väriltään kelta-harmaa suojakuori on valmistettu muiden kuorien tapaan dual-shot-kaksikerrostekniikalla, mutta päällimmäinen kerros on polykarbonaatin sijaan  pitävää ja kumimaisen elastista TPSiV-muovia (ThermoPlastic Silicone Vulcanizate). Kuoren ja puhelimen väliin jäävät raot ovat entistä tiiviimpiä ja kaiuttimen verkosta on tehty aiempaa tiheämpi. Lopputuloksena puhelin kestää huomattavasti tavallista paremmin roiskeita ja pölyä, joskaan suojakuori ei takaa täydellistä iskun- tai vedenkestävyyttä. Kuori tuli myyntiin maaliskuun 2013 lopussa noin 25 euron hintaan.http://taskumuro.com/nokialta-vedenkestavat-kuoret-lumia-620lle 

 Ääniominaisuudet 

Äänipuolella Lumia 620 tukee jo Nokia 808 PureViewissä ensimmäisen kerran esiteltyä Rich Recording -tekniikkaa.http://nokiagadgets.com/2013/01/30/lumia-620-actually-features-nokias-rich-recording-haac-mics/  Puhelimessa on kolme mikrofonia ja korkean dynamiikan äänentallennus eli HAAC (High Amplitude Audio Capture), jonka ansiosta äänenlaatu on lähes samaa tasoa kuin CD-levyllä. Särötön äänentallennus onnistuu jopa 140–145 dB:iin asti, kun useimmat muut älypuhelimet yltävät korkeintaan 110 dB:iin.http://aani.nokia.fi/2012/04/13/nokia-808-pureview-ja-nokia-rich-recording-tuovat-puhelimeen-aidon-stereoaanen/  Äänitys onnistuu siis noin neljä kertaa korkeammalla volyymilla, kuin perinteisillä mikrofoneilla, mistä on hyötyä esimerkiksi kuvatessa konserttiolosuhteissa.http://nokiapoweruser.com/2013/02/09/nokia-lumia-620-vs-canon-powershot-g9-audio-recording-comparison/ 

 Ohjelmisto 

Nokia on kehittänyt Windows Phone -laitteille omia sovellusohjelmiaan, joihin kuuluvat muun muassa Nokia Kartat, Nokia Navigointi, Nokia City-opas, Nokia Julkiset, Offline-kartat, Nokia Mix Radio ja Nokia TV.http://www.nokia.com/fi-fi/sovellukset/nokia Nokian kartta- ja navigointiohjelmat mahdollistavat karttojen käytön myös ilman internetyhteyttä. http://aani.nokia.fi/2012/09/28/17634/  Nokia TV taas mahdollistaa Yle Areenan, MTV3 Katsomon, Ruudun, The Voicen sekä UrhoTV:n ohjelmien seuraamisen suoraan puhelimelta.http://www.mbnet.fi/artikkeli/blogit/mblabra/nokia_tv_ensitestissa  

Nokian yhteistyökumppanien sovellukset löytyvät laitteista valmiiksi ladattuna, esimerkiksi: Ilta-Sanomat, Helsingin Sanomat, Veikkaus, Fonecta, Hufvudstadsbladet ja MTV3. http://aani.nokia.fi/2012/12/11/pian-taalla-nokia-lumia-820/ 

 Arvostelut 

Lumia 620 on menestynyt yleisesti hyvin arvosteluissa. Puhelin on saanut kehuja hyvästä hinta-laatusuhteesta, kirkkaasta näytöstä, jämäkästä rakenteesta ja Nokian omista sovelluksista. Kritiikkiä on tullut lähinnä akkukestosta, joka on älypuhelimeksikin vain keskinkertainen. 

 Arvostelija  Arvosana  Perustelut CNEThttp://reviews.cnet.co.uk/mobile-phones/nokia-lumia-620-review-50010323/   4,5/5  Hyvää: edullinen, vaihdettavat värikuoret, tarpeeksi tehokas, kirkas näyttö, Nokian sovellukset, kohtalainen akkukesto
Huonoa: Windows Phone 8:n sovellustarjonta yhä rajoittunutta ExpertReviewshttp://www.expertreviews.co.uk/smartphones/1297525/nokia-lumia-620  5/5  Hyvää: edullinen, vaihdettavat värikuoret, kirkas ja värikylläinen näyttö, Nokian sovellukset, etukamera videopuheluissa
Huonoa: takakameran laatu ulkokuvissa Phone Arenahttp://www.phonearena.com/reviews/Nokia-Lumia-620-Review_id3242/page/4   8/10  Hyvää: hyvä värikylläinen näyttö, toimii sulavasti, Nokian sovellukset, Office-sovellukset
Huonoa: hieman paksu, akkukesto voisi olla parempi TechRadarhttp://www.techradar.com/reviews/phones/mobile-phones/nokia-lumia-620-1117351/review  4/5  Hyvää: rahoille vastinetta, tekniset ominaisuudet, tallennustila laajennettavissa, Nokian sovellukset
Huonoa: keskinkertainen akkukesto, pieni näyttö ja näppäimistö, hidas selain The Inquirerhttp://www.theinquirer.net/inquirer/review/2242724/nokia-lumia-620-review   9/10  Hyvää: muotoilu, näyttö, Windows Phone 8:n kehitys, hyvä kamera, muisti laajennettavissa 72 Gt:uun
Huonoa: akkukesto Pocket-linthttp://www.pocket-lint.com/review/6153/nokia-lumia-620-windows-phone-8-review  5/5  Hyvää: kompaktin tuntuinen, tarpeeksi tehokas, hyvä äänen- ja videonlaatu, vaihdettavat kuoret, loistava puhelun laatu
Huonoa: joidenkin sovellusten puute Windows Phone Kaupassa

 Teknisiä yksityiskohtia 

Puhelin tukee NFC-, WLAN-, Bluetooth 3.0-, GPS/A-GPS- ja Glonass-yhteyksiä. 8 Gt sisäinen muisti on laajennettavissa maksimissaan 64 Gt:n MicroSD-muistikortilla. Lisäksi tarjolla on 7 Gt ilmaista tallennustilaa SkyDrive-pilvipalvelussa.

 Katso myös 

 Microsoft Lumia

 Lähteet 
 Nokian tuoteseloste

 Viitteet 

 Aiheesta muualla 

 Nokia Lumia 620

620
Luokka:Seulonnan keskeiset artikkelit
Luokka:Windows Phone -pohjaiset laitteet
Luokka:Vuoden 2012 matkapuhelimet